I rigatoni del cornuto  (τα ριγκατόνι του... κερατά)
Απλούστατη, θεσπέσια μακαρονάδα, που έχει φυσικά τα μυστικά της. Ο συνδυασμός ζυμαρικών με τόνο γνωρίζουμε όλοι πόσο νόστιμος είναι.
400 γρ. ριγκατόνι, 400 γρ. τόνος κονσέρβας (ιδανικά Αλοννήσου), στραγγισμένος, χυμός από 1/2 λεμόνι, 30 γρ. κάππαρη, 1 σκελίδα σκόρδου, λιωμένη, 30 γρ. βούτυρο, σε κυβάκια, 3 κουτ. σούπας ελαιόλαδο, 100 γρ. παρμεζάνα, τριμμένη, 1 ματσάκι μαϊντανός, ψιλοκομμένος, αλάτι, φρεσκοτριμμένο πιπέρι
Βράζουμε τα ζυμαρικά 1 λεπτό λιγότερο απ’ ό,τι λέει η συσκευασία, για να είμαστε σίγουροι ότι θα βγουν al dente.Σε ένα μεγάλο μπολ ανακατεύουμε όλα τα υπόλοιπα υλικά (αλάτι βάζουμε στο τέλος, κατόπιν δοκιμής, γιατί ο τόνος, η παρμεζάνα και η κάππαρη είναι αλμυρά υλικά).Λιώνουμε καλά τον τόνο με το πιρούνι και δουλεύουμε έντονα το μείγμα, θέλουμε να γίνει σαν σφιχτή πάστα. Έτσι, θα κολλήσει καλύτερα πάνω στα ζυμαρικά.Σουρώνουμε τα ριγκατόνι και τα ανακατεύουμε όπως είναι ζεστά με το μείγμα. Δοκιμάζουμε το αλατοπίπερο.Η μακαρονάδα τρώγεται ζεστή ή χλιαρή, αλλά τη δοκιμάσαμε σε θερμοκρασία δωματίου και ήταν έξοχη!Το λίγο βούτυρο που περιέχει δίνει τη νοστιμιά του και, επίσης, βοηθά στο να κολλήσει καλύτερα η πάστα τόνου στα ζυμαρικά.Ο σεφ στόλισε τη μακαρονάδα με λίγη ντομάτα κονφί. Εμείς μπορούμε να δοκιμάσουμε, αν θέλουμε, με λίγο πελτέ δουλεμένο με λίγο λάδι, αλατοπίπερο και θυμάρι – 1 κουτ. γλυκού σε κάθε μερίδα.
Ζυμαρικά,Τόνος,Τυρί